
(1976), Vicens i Gràcia (1988), Rose et al. 
(1999), Vicens (2009), Vicens et al. (2012), 
Ginés et al. (2012b). 


compta amb 


nombrosos estudis sobre el Quaternari; una 
introducció recent i actualitzada es pot 
consultar a Ginés et al. (2012a). 

La península d'Artà, situada al NE de 
l'illa de Mallorca, ha estat objecte de 
diversos estudis relacionats amb aquest 
període. 

D'una banda, al vessant de la badia 
d'Alcúdia hi ha importants ventalls 
alluvials i eolianites quaternàries que han 
estat estudiats per part de Rodríguez-Perea 
(1998) i —Gómez-Pujol (1999). Per altra 
part, hi ha platges pleistocenes, que han 
estat estudiades per Cuerda i Galiana 


Aquest treball constitueix una segona 
entrega sobre els jaciments quaternaris de la 
península d'Artà. La primera part tractà del 
litoral d'Artà (del torrent de na Borges fins 
el cap Ferrutx) (Vicens, 2009), la segona, 
que n'és aquesta, estudia també el litoral 
d'Artà, des del cap Ferrutx fins a cala Torta. 

Entre els talls estratigràfics que es 
presenten, hi ha una nova interpretació del 
jaciment de Fontsalada presentat per l'autor 
a Vicens i Gràcia (1988), especialment pel 
que toca al tall de la localización 2 on es 
rectifica i es reinterpreta el tall descrit a la 
localización 1. 

Antecedents 


Al sector estudiat hi ha pocs estudis dels 
jaciments pleistocens. Així, Solé Sabarís 
(1962) comenta que té coneixement de que 
hi ha bons jaciments del Pleistocè al N i 
NO d'Artà, emperò no especifica quins 
jaciments. A Morey i Cabanellas (2007- 
2008) i Morey (2008a, 2008b) es citen 
alguns jaciments d'aquest indret, i Morey 
(2008a) presenta algun tall estratigràfic. 

Vicens i Gràcia (1988) estudien 
l'estratigrafia i el registre paleontològic de 
dos jaciments de cronologia diferent a 
Fontsalada. Un que consideren de 
l'Eutirrenià i un altre del Neotirrenià. Els 
mateixos autors presentaren els resultats a 
unes Jornades (Vicens i Gràcia, 1990), i 
anys més tard, en un treball de caire 

general, inclouen els dos jaciments abans 
esmentats (Vicens i Gràcia, 1998). 


Metodologia 


S'han realitzat talls estratigràfics dels 
jaciments del Pleistocè superior situats a 
l'àrea d'estudi i s'ha pogut consultar la base 
de dades de la col: lecció Andreu Muntaner, 
col: lecció Gràcia-Vicens i col: lecció Vicens 
(dipositades a la Societat d'Història Natural 
de les Balears), on hi havia material 
procedent d'alguns dels jaciments d'aquesta 
zona. 

Respecte la situació dels jaciments amb 
coordenades UTM s'ha utilitzat el Sistema 
d'Informació Geogràfica donada pel 
Ministerio de Medio Ambiente y Medio 
Rural y Marino (SIGPAC) i per a la 

Fig. 1. Localització dels dipòsits quaternaris estudiats en aquest treball al litoral d'Artà (Mallorca). 
Fig. 1. Location of the Quaternary deposits studied in this work on the coast of Artà (Mallorca). 

toponímia s'ha utilitzat el treball d'Aguiló 
(2011). 

La datació relativa dels dipòsits està 
basada en les faunes de mol:luscs marins 
durant el Pleistocè superior de les Balears 
estudiades per Cuerda (1975, 1987) i 
relacionades amb la corba eustàtica 
presentada per Tuccimei et al. (2006). 

L'ordenació de les espècies estudiades 
està basada en Cuerda (1987). 


Descripció dels jaciments 


Els jaciments es descriuen de forma 
senzilla i es fa un tall estratigràfic 
esquemàtic dels mateixos. Per norma 
general s'ha anomenat l'estrat o nivell més 
antic de cada localitat amb la lletra a, i 
seguint amb les lletres per ordre alfabètic. 

Per a caracteritzar els colors dels 
distints nivells s'ha utilitzat la Munsell Soil 
Charts per a mostres seques. El color, en 
aquest casos, no és molt precís, ja que pot 


variar lateralment en un mateix nivell i es 
dona de forma orientativa. 

Els jaciments estudiats en el terme 
d'Artà es troben a s'Arenalet d'Albarca, 
Fontsalada, Cala Mitjana i Cala Torta (Fig. 
1). Tots els jaciments són del Pleistocè 
superior. 

No s'observa que els jaciments es trobin 
a més alçada que altres zones del litoral de 
Mallorca, així com esmenten Morey i 
Cabanellas (2007-2008). 

La discussió és fa just després de la 
descripció de cada un dels jaciments 
estudiats. 


S'Arenalet d'Albarca — Fontsalada 

Aquesta zona de costa del litoral d'Artà, 
compta amb jaciments importants, i poc 
estudiats pels quaternaristes. L'estudi més 
complet és el realitzat per Vicens i Gràcia 
(1988), tot i que els autors cometen una 
sèrie d'errors d'interpretació que es 
justifiquen, revisen i corregeixen en el 
present treball. 

Fig. 3. Talls estratigràfics entre s'Arenalet d'Albarca i sa Fontsalada. Veure l'explicació al text. 
Fig. 3. A- Stratigraphical log between s'Arenalet and sa Fontsalada. See explanation in the text. 

S'inicia la descripció de la zona 
començant per PO de la platja de 
s'Arenalet d'Albarca fins arribar al marge E 
de Fontsalada (Fig. 2). 

A tot el marge Oest de la platja de 
s'Arenalet hi ha dipòsits del Pleistocè 
superior de diferents litologies, entre ells 
platges quaternàries. S'han fet dos talls, el 
tall a i el tall b. 

El tall a o (Coordenades UTM: 
532426/4402155), el situat més a PO, 
presenta la següent estratigrafia (Fig. 2-a): 

a- Calcarenita molt cimentada de color 
gris (10YR 7/1). Presenta paleoformes que 
provenen d'una antiga erosió marina. 

b- Dipòsit de platja (IOYR 6/2) amb 
fòssils marins, sobre tot Glycymeris sp. i 
Acanthocardia sp. 

c- Llims arenosos (10YR 8/4). El nivell 
b passa gradualment al nivell c. S'ha 
observat la presència de —Tudorella 
ferruginea. A la part superior hi ha una 
costra de color blanc (IOYR 7/3) d'uns 5 
cm de gruixa. 

Al tall b (Coordenades UTM: 
532518/4402061) es poden observar més 
nivells que en el tall anterior. L'estratigrafia 
és la següent (Fig. 2-b): 

a- Eolianita bioturbada (7.5YR 8/3) de 
com a mínim 1 m de potència. 

b- Llims endurits de color vermellós 
(7.5YR 6/4). En aquestes bretxes s'ha 
observat la presència d'Iberellus sp 

c- Platja pleistocena formada per arenes 
de platja i còdols arrodonits i blocs 
procedents d'una antiga platja quaternària. 
La matriu és de color blanquinós. Els 
fòssils no són abundants. 

d- Platja pleistocena composta per 
arenes de platja i algun fòssil. Aquest nivell 
es pot correlacionar amb el nivell b del 
nivell anterior. 

e- Eolianita d'1 m de potència 

Al tall b es poden observar més nivells 
degut, possiblement, a que aquest indret ha 


estat una àrea d'influència del torrent que 
desemboca a s'Arenalet. També es veuen 
més nivells perquè l'erosió ha deixat més 
nivells al descobert. 

Els llims vermellosos per davall de 
platges pleistocenes també són presents a 
altres zones de Mallorca, i no tenen perquè 
procedir de torrents, com per exemple a 
cala Pudent (Muntaner, 1957, Cuerda, 
1975, Ginés et al., 20126) i a la platja de 
Sant Joan (Vicens, 2008, Vicens et al., 
2012). En aquests indrets la cronologia 
d'aquests llims es correspondria amb els 
finals del MIS 6 o d'inicis del MIS Se. 

Al mig de la platja de s'Arenalet (UTM: 
532636/4402010) hi ha un petit testimoni 
de platja quaternària constituit parcialment 
per blocs i còdols de platja cimentats. 

Entre el marge E de s'Arenalet i 
Fontsalada hi ha un jaciment de dimensions 
notables. La presència de platges 
quaternàries durant 250 m de litoral és 
pràcticament continu. 

Es caracteritza per haver-hi dipòsits del 
quaternari adossats a materials del 
Mesozoic. El més abundants són les 
eolianites i els dipòsits de platja. Els llims 
cimentats, llims tous i bretxes són menys 
abundants i solen aparèixer prop de la 
desembocadura dels torrents que donen a 
ambdues cales. S'han realitzat diferents 
talls, que s'han anomenat d'Oest a Est, tall 
c fins a tall f (Fig. 2). 

El tall c (Coordenades UTM: 
532686/4401952), situat just al marge E de 
s'Arenalet s'observen els següents nivells 
(Fig. 2-c): 

a- A la base hi ha uns llims vermellosos 
cimentats, que s'assemblen als llims del 
nivell b del tall b. 

b- Llims vermells (SYR 4/4) sense 
cimentar d'uns 40 cm de potència. No s'han 
observat macrofòssils. El nivell a i el nivell 
b d'aquest tall, possiblement es poden 
correlacionar amb el nivell b del tall b. 

c- Eolianita bioturbada d'entre 30 i 40 
cm de potència. 

d- Arenes cimentades de platja (2.5YR 
8/3) d1 m de potència. S'han pogut 
determinar les següents espècies: 

Glycymeris sp. 

Chamelea gallina 

Cymatium costatum 

Thais haemastoma 

Conus mediterraneus 

Tudorella ferruginea 

Malgrat que Cymatium costatum té unes 
certes connotacions termòfiles, el més 
plausible és correlacionar aquest nivell amb 
la platja pleistocena del nivell b del tall a, i 
del nivell d del tall b. El fet de no trobar el 
nivell de blocs (present als altres talls) es 
pot explica perquè és un indret més distal 
de l'antiga línia de costa que els indrets 
anteriors. 

Al tall d o (Coordenades UTM: 
5327713/4401976) que dista uns 80 m de la 
localització anterior, s'observen dipòsits de 
platja amb fòssils marins. Aquest dipòsit 
cobreix una calcarenita que presenta 
paleoformes degudes a una antiga erosió 
marina litoral. La platja quaternària va 
passant gradualment a un nivell d'eolianites 
on es pot observar en algun indret petjades 
de Myotragus balearicus (Fig. 2-d). 
Cymatium costatum va ser citat per Vicens 
et al. (2001) i procedeix d'aquest indret. La 
fauna observada a la platja fòssil és la 
següent: 

Glycymeris violascescens 

Lima lima 

Loripes lacteus 

Tellina planata 

Donax trunculus 

Callista chione 

Fissurella nubecula 

Cymatium costatum 

Iberellus companyonii 

El tall e (Coordenades UTM: 
532923/4401914) és el que Vicens i Gràcia 


(1988) l'anomenen com a playa de sa Font 
Salada, localización 2. Un bloc d'eolianita 
despresa del penya-segat i que tenia adossat 
material amb fòssils marins, va fer que 
Vicens i Gràcia (1988; 1990; 1998) 
interpretassin què és tractava — d'un 
reompliment de materials neotirrenians dins 
un crull d'una eolianita del Pleistocè 
superior. S'ha visitat novament aquest 
jaciment i s'ha observat que no és un 
reompliment d'un crull, és un nivell que 
s'adapta a un paleorelleu existent sobre els 
materials del Mesozoic i que té per sobre 
una eolianita (Fig. 2-e). Entre els materials 
del Mesozoic (nivell a) i el nivell arenós- 
llimós amb fauna marina (nivell b) hi ha 
zones on es pot observar uns llims 
vermellosos molt —endurits i restes 
d'eolianites blanquinoses molt litificades 
que no s'han representat al tall. 

El nivell amb fauna marina del tall e és 
un nivell concordant amb el nivell c de 
Fontsalada de Vicens i Gràcia (1988). 

El tall presentat per Vicens i Gràcia 
(1988, 1990, 1998) com a playa de sa Font 
Salada, localización 2, i el presentat per 
Morey (2008a) basat amb els autors 
anteriors, no és correcte i s'ha de rebutjar. 

La cronologia que li donaven Vicens i 
Gràcia (1988) als materials amb fòssils 
marins era neotirreniana (FMIS 5a) per la 
falta de fauna termòfila i per la seva posició 
estratigràfica. Hores d'ara, a pesar que la 
interpretació estratigràfica no era la 
correcta, si es correlaciona aquest nivell 
amb els de la zona, si es pot dir que la 
cronologia és probablement del MIS 5a. 

El darrer tall d'aquesta zona, el tall f 
(Fig. 2-Í), situat a Fontsalada (Coordenades 
UTM: 533009/4401850), és el que Vicens i 
Gràcia (1988, 1990, 1998) anomenen com 
playa de sa Font Salada, localización 1. 
Una síntesi de la seqüència estratigràfica a 
partir de Vicens i Gràcia (1988) és la 
seguent: 

a - Eolianita rissiana, que presenta una 
plataforma d'abrasió marina a + 1 m. 

b - Nivell eutirrenià constituït per 
microconglomerats molt cimentats de color 
blanquinós, d'una potència entre 0,4 i 0,5 
m. Entre la fauna trobada s'han trobat 
mol: luscs termòfils com són: Barbatia 
plicata, Brachidontes senegalensis, Patella 


ferruginea, Strombus bubonius, Thais 
haemastoma ssp. consul i Cantharus 
viverratus. 


c -Nivells constituït per llims de color 
groc-vermellenc (7,5 YR 6/6) amb còdols i 
fòssils marins, majoritàriament bivalves. 
Únicament es va trobar com a tàxon 
termòfil, Barbatia plicata. 

d -Eolianita llimosa de color rosat (7,5 
YR 8/4) amb una potència compresa entre 
0,25 m i 0,35 m. Aquesta eolianita 
desapareix pocs metres cap el N. 

e - Llims de color groc-vermellós (5 YR 
5/8) amb clastes angulosos d'una potència 
d'uns 0,4 m. La presència de clastes és més 
nombrosa a la part inferior del nivell. A la 
part superior s'ha trobat — Jberellus 
companyonii. 

f -Eolianita de color groc-vermellós (7,5 
YR 6/6) molt llimosa, d'una potència entre 
0,6 i 0,8 m. 

g - Eolianita de color blanc-rosat (7,5 
YR 8/2), d'una potència mínima d'uns 0,7 
m. Tant a l'eolianita f com a la g es va 
trobar fòssils de mol:luscs terrestres, com 
són: Chondrula gymnesica, Xerocrassa 
frater, Iberellus companyonii i Tudorella 
ferruginea. 

La presència nombrosa d'espècies 
termòfiles del nivell b, citades per Vicens i 
Gràcia (1988) ens indiquen una cronologia 
eutirreniana. Al nivell c només s'havia 
trobat Barbatia plicata com a espècie 
termòfila, i el fet de què per damunt hi 
hagués tres eolianites va fer que Vicens i 
Gràcia (1988) assignessin una edat de 
l'Eutirrenià final. 


En realitat el nivell b, consta de dos 
conjunts de fauna termòfila de cronologia 
diferent, si bé els dos conjunts són del MIS 
Se. Hi ha blocs formats per 
microconglomerats amb una matriu molt 
blanquinosa, que contenen fòssils marins i 
que procedeixen d'una antiga platja 
desmantellada. Aquests blocs han sofert 
Perosió marina i presenten formes 
arrodonides. Per sobre dels blocs hi ha 
fòssils majoritàriament — d'organismes 
incrustants, perforants o que s'adhereixen al 
substrat, com són els següents: 
Brachidontes senegalensis, Lithophaga 
lithophaga, Petricola lithophaga, Bivonia 
triquetra i Spiroglyphus glomeratus. Entre 
els blocs també hi ha un conglomerats amb 
una matriu blanca i fòssils marins. Tant dins 
dels blocs (que s'ha anomenat nivell b-1) 
com per sobre o entre ells (que s'ha 
anomenat b-2) s'ha trobat fauna termòfila i 
això s'ha sabut revisant les anotacions de 
camp de la col: lecció Gràcia-Vicens. 

En el nivell c d'aquesta localitat es va 
trobar Barbatia plicata, mol:lusc termòfil, 
emperò es va trobar molt prop del nivell on 
hi ha Spiroglyphus glomeratus, per la qual 
cosa és molt probable que sigui un fòssil 
reelaborat procedent del nivell anterior, el 
nivell b-2. El nivell c es pot correlacionar 
estratigràficament amb el nivell b del tall e, 
i probablement és cronològicament del MIS 
Sa. 

Aquest tall té paral:lelismes amb el del 
torrent de son Real, descrit per Vicens 
(2011). A l'igual que aquell, hi ha tres 
nivells amb fauna marina, dos amb fauna 
termòfila i un amb fauna banal. A la base hi 
ha una eolianita del Riss i per acabar la 
sèrie llims terrestres i eolianites. També té 
alguna analogia amb el tall de Son Serra de 
Marina (entre ses Pedreres i el torrent de na 
Borges) descrit pel mateix autor, ja que hi 
ha un nivell amb Vermetidae per sobre d'un 
nivell de platja erosionat i els cobreix un 

nivell que no presenta fauna termòfila on hi 
són freqüents els bivalves. 

A part dels anteriors dipòsits, és obligat 
comparar-lo amb el del caló des Camps, 
descrit inicialment per Cuerda i Galiana 
(1976) i posteriorment per altres autors com 
Rose et al. (1999), Vicens i Pons (2007) o 
Ginés et al. (2012b), entre d'altres. L'única 
diferència és que al caló des Camps, només 
s'observa aparentment un sol nivell amb 
fauna termòfila del MIS 5e; també hi ha per 
sobre un nivell amb fauna marina banal del 
MIS 5a. 

Al marge Est de Fontsalada (UTM: 
533103/4401809) no — s'observa una 











seqüència tan completa com en el marge 
Oest. La separació entre les dues eolianites 
superiors no s'observa d'una forma tan 
evident, possiblement degut a què estan 
bastant bioturbades per arrels. Just per 
davall hi ha un nivell amb còdols arro- 
donits, arenes de platja i fòssils marins. 
L'eolianita basal, presumiblement del Riss, 
també es pot observar. 


Cala Mitjana 
Coordenades UTM: 535534/4400535 

Al voltant de la cala hi ha dipòsits 
pleistocens. En el marge Est de la cala 
s'observa la següent estratigrafia (Fig. 3-b): 





Eolianita 


E——— 
= 


Platja 
Calcarenita 
kag Mesozoic 


Cala Torta 


Fig. 3. Talls estratigràfics entre cala Mitjana i cala Torta. Veure l'explicació al text. 
Fig. 3. A stratigraphical log between cala Mitjana and cala Torta. See explanation in the text. 

Fig. 4. Cala Torta (Artà): a- Eolianita del Riss. b- Dipòsit de platja amb fòssils marins. 
Fig. 4. Cala Torta (Artà): a- Riss aeolianite. b- Beach deposit with marine fossils. 


a- Calcàries del Mesozoic. 

c- Dipòsit de platja constituït per arenes 
llimoses color marró (10YR 6/6) i còdols 
arrodonits de mida mil- limètrica i 
centimètrica amb alguna resta de mollusc 
marí fragmentat que no s'ha pogut 
determinar. La seva potència es troba entre 
0,1 i 0,3 m. 

d- Eolianita amb laminació de baix 
angle i de color groc (10YR 8/6). S'ha 
observat la presència —d'icnites de 
Myotragus balearicus. 

En el marge Oest de la cala s'observa 
(Fig. 3-a): 

b-Llims vermells (SYR 4/4) tous amb 
clastes angulosos a la base. No s'ha 
observat cap macrofòssil. La potència com 
a mínim és de 0,8 m. 


c- Arenes i còdols de platja d'entre 0,2 i 
0,3 m de potència. A la base hi ha llocs que 
les arenes no es troben cimentades. S'han 
trobat els següents fòssils: 

Anomia ephiphium 

Patella sp. 

Monodonta sp. 

Vermetidae 

Conus mediterraneus 

d- Eolianita de color groc (10YR 8/3) 
amb laminació de baix angle. S'observa 
algun claste angulós. 

e- Llims de color rojenc (7.7YR 7/6) 
amb —clastes —angulosos i molluscs 
terrestres: Iberellus companyonii, Tudorella 
ferruginea i Chondrula gymnesica. 

f- Eolianita de color groc (10YR 8/3) 
que presenta bioturbacions per arrels. 

Si ens dirigim uns 30 m cap a la mar, 
no s'observa ni el nivell b, ni el nivell c. Els 
nivells superiors constituïts per dues 
eolianites i un paleosòl que els separa, 
passa a dues eolianites superposades on el 
paleosòl desapareix. Per davall de les dues 
eolianites hi ha una calcarenita més 
blanquinosa que les eolianites superiors. 
Aquesta calcarenita pot haver tingut una 
gènesi eòlica, emperò també pot ser una 
antiga platja encara que no s'hagin observat 
fòssils, podria ser un dipòsit del MIS 5e, 
com els altres observats a altres jaciments. 

Uns 100 m cap a l'interior de la cala 
s'observa una eolianita que descansa sobre 
un llims vermells amb una potència no 
inferior a 1 m. Els dipòsits amb fòssils 
marins d'aquest indret són del Pleistocè 
superior, i pel context estratigràfic i 
semblança amb altres dipòsits del litoral 
artanenc els més probable és que siguin del 
MIS 5a. 


Cala Torta 
Coordenades UTM: 535840/4400405 

En aquesta cala hi ha un dipòsit de 
platja no menyspreable al marge Est, 
emperò és poc fossilifer. L'estratigrafia és 
la següent (Fig. 3-c, Fig. 4): 

a- eolianita basal color groguenc (10YR 
7/3) que presenta crulls verticals reomplerts 
per llims vermellosos. A la part superior 

b- Dipòsits de platja, què a la base 
presenta un nivell amb còdols arrodonits de 
mida decimètrica i a la part superior un 
nivell que 
d'aquesta eolianita es va observar Iberellus 
companyonii (Fig. 5). 
està constituït per arenes grolleres de platja 
i per còdols de platja de mida mil-limètrica 
i centimètrica. Els fòssils són molt escassos, 
emperò s'ha pogut determinar les següents 
espècies: 

Barbatia barbata 
Spondylus gaederopus 





Fig. 5. Iberellus companyonii, eolianita del Riss, 
cala Torta (Artà). 
Fig. 5. Iberellus companyonii, Riss aeolianite, 
cala Torta (Artà). 


Lima lima 

Patella sp. 
Thericium rupestre 
Thais haemastoma 
Columbella rustica 
Hinia sp. 

Conus mediterraneus 

En aquest nivell també s'han observat 
còdols blanquinosos, procedents d'una 
platja pleistocena més antiga. 

En alguns indrets, a la part més superior 
d'aquest nivell, a part de mol:luscs marins, 
també s'han observat mol-luscs terrestres 
com són Iberellus companyonii i Tudorella 
ferruginea 

Per l'estratigrafia, el context geomor- 
fològic i la semblança amb altres dipòsits 
de la zona, el més probable és que el nivell 
b sigui cronològicament del MIS 5a i 
Peolianita basal del MIS 6. 


Consideracions finals 


Els dipòsits del Pleistocè superior que hi 
ha al voltants de s'Arenalet d'Albarca i 
Fontsalada, són importants per les seves 
dimensions i per presentar una estratigrafia 
bastant completa del darrer interglacial. 

